Gerbiami mūsų ugdytinių Tėveliai,

Šis laikotarpis, tai didelių iššūkių metas mums visiems. Kreipiamės į Jus, siekdami bendrų susitarimų dėl vaikų vedimo į darželį nuo 2020 05 18. Informuojame Jus, kad karantino laikotarpiu dirbsime kitaip,nei įprastame režime.

**GRUPIŲ DARBO LAIKAS:**

**Meškučių 8.00-17.00 Žuvyčių 7.30-18.00**

**Žvaigždučių 7.30-18.00 Varpelių 8.00-17.00**

**Kadangi negalima vaikų vedžioti po grupes, budinčios grupės nebus.**

 **Nerekomenduojama vesti:**

* Vaikų, kurie turi lėtinių ligų Sveikatos apsaugos ministro 2020 03 23 įsakyme V-483 numatytame apraše, kurį Jums prisegame;
* Vaikų, kurie gyvena kartu su asmenimis, priskirtais rizikos grupėms (60 metų ir vyresniais arba sergančiais lėtinėmis ligomis, nurodytomis tame pačiame apraše).

**Nepriimsime:**

* Vaikų, kurių kūno temperatūra atvykimo metu bus aukštesnė nei 37,3 arba turės išorinių ligos požymių (pasunkėjęs kvėpavimas, sloga, čiaudulys, kosulys).

**Vykdant vaikų priėmimą bus laikomasi tokios tvarkos:**

* Vaikus lydintys asmenys turi rekomenduojamai dėvėti pirštines ir privalomai turėti **veidą ir nosį dengiančias priemones**.
* Priėmimas bus vykdomas **tik per arčiausiai grupių esančias duris**. Vaikus pasitiks įstaigos darbuotojas, dėvintis apsaugos priemones, todėl labai prašome paaiškinti vaikams iš anksto šią procedūrą, kad nesukelti didelio streso. Darbuotojas dėvės kaukę ir bekontakčiu termometru matuos temperatūrą.Susidarius didesniam atėjusių skaičiui, prašome **laikytis saugių atstumo**.
* Atvykus į įstaigą **turėti užpildytą ir pasirašytą Deklaraciją** (pridedama) apie vaiko sveikatos būklę. Neturintiems galimybės deklaraciją atsispausdinti namuose, bus suteikta galimybė ją užpildyti vietoje (**turėti savo rašiklį**).
* Ugdymo proceso metu išryškėjus bent menkiausiems vaiko sveikatos negalavimams Jūs būsite informuoti ir turėsite skubiai paimti vaiką iš įstaigos.
* Prie visų įstaigos įėjimų bus padėtos dezinfekcinės priemonės, jos prieinamos visiems įeinantiems į įstaigą. Prašome jomis naudotis.
* Iš namų griežtai draudžiama neštis žaislus, įv. užkandžius ir kitus daiktus. Išskyrus asmens higienos priemones.
* Turint galimybę būkite su vaiku namie, įvertinkite visas galimybes ir nerizikuokite, labai tikimės susitarimų ir, kad padėsite mums apsaugoti ir vaikus, ir vieniems kitus. Pasikeitimų gali būti kasdien dėl esamos situacijos, bet padarysime viską, kad kuo anksčiau apie juos sužinotumėte.

 Administracija